Teatavasti kaotas Soome pärast Talvesõda 13. mail 1940 sõlmitud Moskva rahulepinguga Nõukogude Liidule suured maa-alad Karjalas. 25. juunil 1941 otsustas Soome väejuhatus alustada samaaegselt Saksa vägede pealetungiga ka oma rünnakut Nõukogude Liidu vastu, et Talvesõjas kaotatud alad tagasi võita. Endisel Soome ja Nõukogude Liidu piiril  soomlaste edasitung siiski ei peatunud, vaid vallutati ka suur osa Ida-Karjalast. Seejuures olid paljud Soome sõdurid vanast riigipiirist kaugemale tungimise vastu.